# Erasmius+ Creativity, and Motivation in the Classroom with Teacher Language Development

2023.07.14-én érkeztem meg Máltára. Az első két napom Valletta felfedezésével és a berendezkedéssel telt. A képzésen résztvevő emberek csoportoka voltak osztva, amiket egy online kérdőív kitöltése alapján hoztak létre. Szerencsére Alan Marsh –hoz kerültem, akiről már sok jót hallottam. A csoportunk egész nagy létszámú, 24 fős volt, ebből 8-an voltunk magyarok, többen érkeztek Olaszországból, Lengyelországból, de volt, aki Európán kívülről, Japánból és Brazíliából jött. Minden nap kettő részből állt, egy délelőtti 09:00-11:15-ig, és 11:45-14:00-ig tartó periódusból.

A tanuláshoz szükséges nyugodt, és biztonságos hangulat megalapozása érdekében az első napon ismerkedős, beszélgetős, iskolában/tanórán is alkalmazható feladatokkal kezdtünk. Mindenki mesélt egy kicsit magáról, majd kérdésformákat gyakoroltunk. A könnyebb névtanulás érdekében mindenki felírta a táblára a nevét, és rajzolhatott mellé egy egyedi szimbólumot, ezt a módszert kicsit átalakítva az óvodában is használjuk, ugyanis minden gyermeknek saját jele van, amit a munkáikon, tulajdonaikon fel szoktunk tüntetni. Az első napon a számomra legjobban felhasználható ötlet az egy kedvenc kép bemutatsa volt. Úgy gondolom, hogy ezt a feladatot óvodai kereteken belül is meg lehet valósítani, a gyerekek mesélhetnek egymásnak a kedvenc játékukról, könyvükről vagy elfoglaltságukról. Többen összebeszéltünk, hogy regisztrálunk a következő napi MTV Malta Festival-ra, ahol fellépett a OneRepublic és Alesso is. Az iskolai elfoglaltságok után két lengyel csoporttárssal strandoltunk és beszélgettünk kulturális és oktatással kapcsolatos különbségekről és hasonlóságokról.

Kedden az élőszavas beszélgetés gyakorlása volt a fő program. Különböző, iskolában alkalmazható feladatokkal gyakoroltuk, többek között kreatív beszélgetéssel: nem modhattuk ki az igen és a nem szavakat, helyettük más kifejezéseket kellet használnunk. Egy másik feladatban, a teremben körbejárva, beszélgetve meg kellett találnuk a tökéletes párunkat, akivel egyezenek a válaszaink öt kérdésre. Ezek a játékos tevékenységek új ötleteket adtak a monoton munkafüzetes feladatmegoldás helyett. Délután közösen elsétáltunk Florianaba, a koncert helyszínére. Több nemzetiségből is elmetünk a koncertre, így tovább gyakoroltunk, és fejlesztettük az angolunkat.

Szerdán a kiejtést és a hangsúlyozást gyakoroltuk. Az angol egy sokak által beszélt világnyelv, ám a sikeres beszélgetést nehezítő tényező lehet a sokféle akcentus és a különböző hangsúlyozás. Meg is beszéltük, hogy a sok nehezítő tényező miatt csakis egy világnyelv létezik, méghozzá a „rossz angol”. Aznap délután az intézmény szervezett egy ismerkedős programot az összes csoportnak, ahol pastizzivel, egy máltai különlegességgel kínáltak minket. A szerdai délután is mozgalmasan telt, a csoportból többen elbuszoztunk egy, a turisták által közkedvelt partra, a Mellieha strandra.

Csütörtökön a kreativitás és a tanulók figyelmének fenntartása volt a fő témánk. Aznap is főként beszédközpontú feladatokkal dolgoztunk, de egy kis csavarral. Először a teremben körbejárva megosztotunk egymással valamit, amire büszkék vagyunk. Volt, aki az év női sportolója díját említette meg, volt, aki a saját könyvéről mesélt. Ha lehetőséget adunk, hogy játékosan, személyes dolgok megosztásával gyakoroltassunk specifikus dolgokat, például a múlt időt, akkor jobban bevonhatóak és aktívak a tanulók. Aznap a számomra leghasznosabb feladat egy történet felolvasása, majd eljátszása volt, mert ilyesmit az óvodás korú gyerekeknél is szoktam alkalmazni. Csütörtök délután a csoport harmada szervezett kereteken belül ellátogatott Siggievi mészkő múzeumba, majd elutaztunk Mdinába, Málta régi fővárosába. A túrán egy idegenvezető sokat mesélt Málta történelméről és az ottani szokásokról. Még aznap este elsétáltunk a florianai Food Festival-ra, ahol több nemzet is képviselte magát egy-egy rájuk jellemző specialitással. Többek között volt török, japán, indiai, német és mexikói sátor is. Az ételfesztiválra ellátogatóknak élőzenével kedveskedtek, sokan táncoltak is.

Az utosló nap frissítettük a szókincsünket, ezet akár zenehallgatással és filmnézéssel is végre lehet hajtani az iskolában. Aznap a „faldiktálás” feladat tetszett legjobban. Csapatokat alkottunk, és a terem másik végében, a falra kitűzött szöveteget kellett lediktálni, de csak különlegesen lehetett közlekedni, például ugrálva vagy hátrafelé. Ez a játékos diktálás átmozgatja és ösztönzi a tanulókat. Ezekután átbeszéltük a héten vett anyagokat és megkaptuk a bizonyítványunkat és elbúcsúztunk egymástól.

A következő két napban a kurzus alatt megismert csoporttársakkal bejártuk Marsaxlokkot, Comino és Gozo szigetét, és a Blue Lagoonhoz is elmentünk.

A mobilitás időszaka egy nagyon sűrű, programokkal teli hétre esett, így minden nap kicsit más, tartalmas és izgalmas volt. Az egész hetet barátságos, nyitott légkör és jókedv jellemezte, így nem is csoda, hogy a csoportban megismert emberekkel jó kapcsolatok, barátságok alakultak ki. Ez a hét nem csak szakmai tudást, de élményeket és kapcsolatokat is adott minden, a kurzuson résztvevő pedagógusnak.